— Լրտեսի՜,— պատասխանեց ոսկերիչը՝ իր հերթին ծիծաղելով,— չչափազանցնենք։ Բավական է լսել ու նայել։ Քանի որ դուք շատ եք ճանապարհորդելու և նվագելու եք ընդունելությունների ժամանակ, ուր ներկա կլինեն ազդեցիկ մարդիկ, ապա կարող եք հավաքել բազմաթիվ օգտակար տեղեկություններ։ Մեր անգլիացի բարեկամները հետաքրքրվում են զորքերի տեղաշարժերով և կուտակումներով, բարձրաստիճան սպաների նոր նշանակումներով և առափնյա մարտկոցների տեղադրությամբ։ Քանի որ օսմանյան բանակը քիչ թնդանոթներ ունի, ապա դրանք հաճախակի է տեղափոխում։ Դաշնակիցների նավատորմիղը պետք է իմանա, թե դրանք ուր են տանում։